open-index/open-wikipedia-markdown huggingface dataset:
פטריק לאונרד

**פטריק ריי לאונרד** (באנגלית: **Patrick Ray Leonard**; נולד ב-14 במרץ 1956) הוא כותב שירים, קלידן, מלחין ומפיק מוזיקלי אמריקאי, הידוע בעיקר בזכות שיתופי הפעולה שלו עם מדונה. עבודתו עם מדונה כוללת את אלבומיה: True Blue, Who's That Girl, Like a Prayer, I'm Breathless ו-Ray of Light. בין היתר, השתתף ביצירה הסרט התיעודי שלה "I Am Because We Are", הופיע איתה כקלידן בלייב אייד (1985), והיה המנהל המוזיקלי והקלידן שלה במהלך סיבובי ההופעות "The Virgin Tour", ו-"Who's That Girl World Tour".

לאונרד עבד עם מגוון רחב של אמנים, כדוגמת: פינק פלויד, רוג'ר ווטרס, אלטון ג'ון, לאונרד כהן, בריאן פרי, ג'וליאן לנון, רוד סטיוארט, מייקל ג'קסון, פליטווד מק, ג'ף בק, ברייאן אדמס, פיטר סטרה, ג'ול, מריאן פיית'פול ורובי רוברטסון. בנוסף, שימש כמלחין פסקולים של מגוון סרטים והפקות בימתיות. פטריק לאונרד שיתף פעולה עם לאונרד כהן, באלבומיו Old Ideas משנת 2012 ו-Popular Problems משנת 2014 ובפרויקטים נוספים שלו. כהן הצהיר כי לאונרד "הוא מלחין כה מפואר. אני לא חושב שיש מישהו שעובד היום עם בן אדם מוכשר מסוג כזה". בשנת 1997, לאונרד הוציא את האלבום האינסטרומנטלי Rivers, על ידי חברת התקליטים יוניטון.

## ביוגרפיה
לאונרד נולד בקריסטל פולס, מישיגן. הוא נכנס לעסקי המוזיקה כחבר בלהקת הפופ רוק של שיקגו בשלהי שנות השבעים ואחר כך השתתף בפרויקטים מוזיקליים נוספים. הוא המשיך כמנהל מוזיקלי וכקלידן הראשי בסיבוב ההופעות העולמי של חמישיית הג'קסונים "Victory Tour", שגרף למעלה מ-75 מיליון דולר.

בנוסף לכך, ללאונרד יש שלושה ילדים: ג'סיקה, סופרת (עבורה נכתב השיר של מדונה "Dear Jessie") ושני בנים: שון שהוא מוזיקאי וג'ורדן שפועל כנגן. לאונרד והזמרת-יוצרת האיסלנדית אנה מג'ול, התחתנו ב-19 בנובמבר 2018, בעיר הולדתו של פטריק, קריסטל פולס, מישיגן.

## עבודה בקולנוע ובבמה
### קרדיטים בסרטים
* "At Close Range", בכיכובם של שון פן וכריסטופר ווקן. הוא גם כתב והפיק את השיר "Live to Tell", של מדונה, שהופיע בסרט.
* "Nothing in Common", בכיכובם של טום הנקס, ג'קי גליסון ואווה מארי סנט.
* "With Honors", בכיכובם של ברנדן פרייזר וג'ו פשי. כתב ביחד עם מדונה את שיר הנושא של הסרט "I'll Remember", שהיה מועמד לפרס גלובוס הזהב ופרס גראמי.
* "I Am Because We Are", שנכתב והופק על ידי מדונה.
* "Triumph of the Dream", של הצלם והקולנוען נורמן סייף, הבוחן את התהליך היצירתי הפנימי של מדענים בנאס"א.
* "Lullaby", בכיכובם של גארט הדלונד, ריצ'רד ג'נקינס ואיימי אדמס.

## מדונה
ממוזער|271x271px|מדונה
במהלך הקריירה שלו, עבד לאונרד עם מדונה על שלל משיריה ואלבומיה ובכך, זכה לחשיפה בין-לאומית. להלן חלק מהשירים שכתב, הלחין או הפיק עמה:

## קישורים חיצוניים

* 

## הערות שוליים

קטגוריה:מפיקים מוזיקליים אמריקאים
קטגוריה:אמריקאים שנולדו ב-1956
מזמור חג המולד (סרט, 1908)

**מזמור חג המולד** (באנגלית: **A Christmas Carol**) הוא סרט אילם משנת 1908 בהפקת אולפני אסאנאי בשיקגו. זהו הסרט האמריקאי הראשון המבוסס על הנובלה המפורסמת באותו שם של צ'ארלס דיקנס שיצאה לאור בשנת 1843. טום ריקטס מככב בתפקיד אבנעזר סקורג'. הסרט נחשב לאבוד.

## תקציר עלילה
לא נותרו עותקים של העיבוד האמריקאי הראשון של "מזמור חג המולד". אבל במגזין "Moving Picture World" התפרסם עוד לפני יציאת הסרט פירוט של כל הסצנות שבו.

סקרוג' הולך למשרדו ומתחיל לעבוד. אחיינו ושלוש נשים נכנסים לחדר ומבקשים ממנו תרומה. סקרוג' מתייחס אליהם בביטול. בערב חג המולד מופיע לפניו כרוח רפאים ג'ייקוב מארלי, שותפו המת, ומזהיר אותו מגורלו המר הצפוי לו אם לא ישנה את דרכיו. סקרוג' פוגש שלוש רוחות שמראות לו את המשמעות האמיתית של חג המולד. כמו כן הרוחות מראות לו את הקבר שלו. בבוקר שלמחרת, סקרוג' מתעורר ומבין את הטעות שבדרכיו. סקרוג' משנה את אופיו ומאז הוא יותר נדיב ושמח.

## צוות השחקנים
* תומאס ריקטס – אבנעזר סקרוג'

## הפקה
את "מזמור חג המולד" הפיקה חברת Essanay Film Manufacturing Company, והוא יצא לאקרנים ב-9 בדצמבר 1908.

## קישורים חיצוניים

## הערות שוליים

קטגוריה:סרטי 1908
קטגוריה:סרטים המבוססים על מזמור חג המולד
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים אמריקאיים
יחסי דרום אפריקה – קטר

**יחסי דרום אפריקה–קטר** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[קטר (מדינה)|מדינת קטר]]**.

## היסטוריה
בין רפובליקת דרום אפריקה לבין מדינת קטר מתקיימים יחסים דיפלומטיים מלאים. היחסים שבין שתי המדינות כוננו ב-10 במאי 1994, היום בו הושבע נלסון מנדלה להיות נשיאה של דרום אפריקה, מיד לאחר סיום משטר האפרטהייד. דרום אפריקה פתחה לראשונה את שגרירותה בדוחה בשנת 2002 וקטר בעקבותיה פתחה שגרירות בפרטוריה בשנת 2003.

הנשיא נלסון מנדלה ביקר לראשונה בקטר באפריל 1995. ראש המדינה הקטרי הראשון שביקר בדרום אפריקה היה חמד בן ח'ליפה אאל ת'אני, שעשה זאת בחודש מאי 2002. הנשיא הדרום אפריקאי ג'ייקוב זומה ביקר בקטר פעמיים, פעם אחת בינואר 2012 ופעם אחרת בחודש מאי 2016. האמיר הקטרי תמים בן חמד אאל ת'אני ביקר בדרום אפריקה באפריל 2017.

ב-13 בינואר 2026 חשף גייטון מקינזי, שר התרבות של דרום אפריקה, כי קטר הציעה למדינתו שוחד לפיו תרכוש במחיר מלא את היצירות שיוצגו בביתן הדרום אפריקאי באירוע הביאנלה של ונציה לשנת 2026, ובתמורה תאפשר לה דרום אפריקה להשתמש בביתן כדי להפיץ מבצע השפעה כנגד ישראל בהפצת טענות לרצח עם ברצועת עזה.

## שיתוף פעולה דיפלומטי
### כלכלה
בין שתי המדינות מתקיים דיאלוג כלכלי סוער, דרום אפריקה משקיעה במגזרי הנפט והגז הטבעי בקטר והוקמה לשכת סחר קטרית-דרום אפריקאית על מנת לשוחח על המשך שיתופי הפעולה הכלכליים שבין שתי המדינות.

### צבא וביטחון
ב-1991 רכשה קטר מדרום אפריקה חמישה הוביצרים. באותה התקופה נשלטה עוד דרום אפריקה בידי משטר האפרטהייד. העיתונות דיווחה כי בנובמבר 2017 נערכו מגעים בין ממשלת קטר לממשלת דרום אפריקה בנוגע למכירתה של החברה הביטחונית הדרום אפריקאית "דנאל".

### ספורט
דרום אפריקה, מתוך ניסיונה כמארחת גביע העולם בכדורגל 2010, הציעה לקטר עזרה בתכנון ובאירוח גביע העולם בכדורגל 2022 על מנת שגם הוא יוכל להפוך לאירוע זכור.

## נציגויות דיפלומטיות
* דרום אפריקה מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה.
* קטר מיוצגת בדרום אפריקה בדרג השגרירות באמצעות שגרירות רשמית שהיא מחזיקה בפרטוריה, בירת המדינה.

## קישורים חיצוניים
* Qatar (State of), אתר משרד החוץ של דרום אפריקה
* Qatar-South Africa Relations, אתר שגרירות קטר בפרטוריה

## הערות שוליים

קטגוריה:ערכים ללא קטגוריות פיזיות - יחסי חוץ
מורן גרוס

**מורן גרוס כהן**  (נולדה ב-15 בספטמבר 1984) היא דוגמנית ושחקנית טלוויזיה ישראלית.

## ביוגרפיה
גרוס נולדה בחיפה. היא התגלתה בגיל ארבע עשרה על ידי הצלם עדי ברקן והחלה לדגמן במילאנו ובפאריס. סיימה לימודים בבית ספר אליאנס בחיפה והחלה את קריירת המשחק שלה. תפקידה הראשון היה בסדרה אהבה מעבר לפינה.

## קריירה
בשנים 2004–2005 שיחקה בסדרה "אהבה מעבר לפינה" בתפקיד אליאן.

בשנת 2005 השתתפה בתוכנית המציאות "פעם בחיים" בתפקיד עצמה.

בשנת 2007 שיחקה בסדרה "המובילים" בתפקיד רעות ובאותה שנה שיחקה בסדרה "אולי הפעם" בתפקיד מורן.

בשנת 2010 שיחקה בסדרה "נשות הטייסים" בתפקיד רווית.

בשנת 2012 הנחתה את התוכנית "משטרת האופנה" בערוץ האופנה הישראלי.

בשנת 2015 שיחקה בסדרה "כוכב הצפון" בתפקיד נטלי.

בשנת 2020 הצטלמה לסרט "אמצע החיים" בתפקיד שרי.

בשנת 2022 הצטלמה לסרט "יאקוטה" בתפקיד דוניה.

### קריירת דוגמנות

בשנת 2006 החלה להוביל את קמפיין התכשיטים של שגית רביבו.

ב-2010 הופיעה בקמפיין לתכשיטי צבאן.

## חיים אישיים
בשנת 2004 גרוס הייתה בזוגיות עם השחקן רן בכור. את רן הכירה את סט הצילומים לסדרה אהבה מעבר לפינה. בשנת 2008 התחתנה גרוס עם איש יחסי הציבור גילי כהן ולהם שלושה ילדים, מתגוררים ברחובות. גרוס מקיימת אורח חיים דתי, היא בעלת תואר ראשון בניהול מערכות בריאות.

## פילמוגרפיה

## קישורים חיצוניים

* 

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:משתתפי פעם בחיים
קטגוריה:בוגרות בית הספר אליאנס (חיפה)
קטגוריה:בוגרי בית הספר אליאנס (חיפה)
קטגוריה:רחובות: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
ואדים אננייב

**ואדים פטרוביץ' אננייב** (נולד ב-21 במרץ 1959, קויבישב, רוסיה הסובייטית, ברית המועצות) הוא זמר סובייטי-רוסי, סולן מוביל של מקהלת של הצבא הרוסי על שם א' אלכסנדרוב. אמן העם של הפדרציה הרוסית (2005). בעל קול טנור לירי רך, מה שמאפשר לו במשך עשורים לבצע שירים כמו "קלינקה" ו-"קטיושה" באנסמבל של המקהלה.

## ביוגרפיה
[ממוזער|280x280 פיקסלים|<center> בקונצרט המוקדש לציון 90 שנה לאנסמבל אלכסנדרוב. מוסקבה, [תיאטרון בולשוי|בולשוי, 15 באוקטובר 2018 ]]
ואדים נולד ב-21 במרץ 1959 באזור קויבישב. אביו היה וטרינר כפרי, אמו הייתה טבחית. הוא סיים את לימודיו בהצטיינות בבית ספר למוזיקה בפסנתר. בשנים 1977 עד 1979 שירת בצבא הסובייטי בכוחות הטילים האסטרטגיים בבלארוס, במהלכו ניגן בלהקה צבאית.

לאחר שירותו בצבא סיים את לימודיו במחלקה לניצוח ומקהלה במכון התרבות הממלכתי של קאזאן ושירת כסולן בתיאטרון המוזיקלי של יושקר-אולה. בשנת 1984 הוא נכנס למחלקה הקולית של המכון הממלכתי למוזיקה ופדגוגיה על שם גנסין, תחת פרופסור קונסטנטין פאבלוביץ' ליסובסקי, שייעץ לו, בסתיו 1987 להשתתף באודישנים למקהלת הצבא האדום.

מאז 1999 הוא סולן מוביל של המקהלה. הוא השתתף בקונצרטים חגיגיים ויצא לסיבוב הופעות בערים הגדולות והקטנות ברוסיה, אירופה, אסיה ואמריקה לאורך כל שנות שירותו, תוך שהוא מופיע גם באזורי סכסוך ביוגוסלביה, צ'צ'ניה וסוריה. ברבים מכלי תקשורת מקומיים וזרים מכונה בשם "מר קלינקה" בשל היותו המבצע היחיד במקהלה של השיר הרוסי המפורסם.

בשנת 2004, ואדים ביצע את "קלינקה" ושירים מפורסמים אחרים עבור האפיפיור יוחנן פאולוס השני בקונצרט אקסקלוסיבי לכבוד יום השנה ה-26 לחייו בארמון האפוסטולי בוותיקן וזכה לשבחים רבים על כישורי הביצוע שלו - הוא זכה במדליית כסף של המועצה הפונטיפית. בהזמנת יו"ר המועצה הפונטיפית לתרבות, הקרדינל ג'אנפרנקו רבאזי, ואדים אנאנייב השתתף בישיבה שנערכה עם האפיפיור בנדיקטוס השישה עשר עם אמנים בקפלה הסיסטינית ב-21 בנובמבר 2009. בפגישה השתתפו 250 אמנים, פסלים, אדריכלים, סופרים, מוזיקאים, זמרים, במאי תיאטרון וקולנוע מרחבי העולם.

ב-25 בדצמבר 2016, בשל לידתו בנו, אנאנייב לא טס עם ההרכב להופעה בבסיס האוויר חמיימים להופיע בסוריה. באותו יום המטוס התרסק ורוב הרכב אנסמבל אלכסנדרוב מתו .

### משפחתו
נשוי ואב לארבעה ילדים (שלושה בנים ובת). הוא גר במוסקבה עם משפחתו.

## קישורים חיצוניים

* 

## הערות שוליים

קטגוריה:זמרים סובייטים
קטגוריה:זמרים רוסים
קטגוריה:מקהלת הצבא האדום
קטגוריה:רוסים שנולדו ב-1959
יחסי טרינידד וטובגו – פרו

[ממוזער|מימין: הגברת הראשונה של פרו מריבל דיאס קבייו, נשיא פרו [מרטין ויסקרה ושר החוץ של טרינידד וטובגו דניס מוזס בשולי פסגת האמריקות השמינית בלימה, 2018]]
**יחסי טרינידד וטובגו–פרו** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[פרו|רפובליקת פרו]]**.

## היסטוריה
בין הרפובליקה של טרינידד וטובגו לבין רפובליקת פרו מתקיימים יחסים דיפלומטיים. טרינידד וטובגו מחזיקה קונסוליה בלימה בעוד שפרו מחזיקה שגרירות בפורט אוף ספיין. שתי המדינות הן חברות מלאות בארגון מדינות אמריקה ובארגון האומות המאוחדות.

בשנת 2017 שיבח השגריר הפרואני לטרינידד וטובגו את טרינידד וטובגו על פועלה למען הגנת הדמוקרטיה. נוסף על כך, הביע השגריר תקווה להתפתחויות נוספות ביחסים הדיפלומטיים הרשמיים הקיימים בין שתי המדינות הללו.

## נציגויות דיפלומטיות
* פרו מיוצגת בטרינידד וטובגו בדרג השגרירות באמצעות שגרירות רשמית שהיא מחזיקה בפורט אוף ספיין, בירת המדינה.
* טרינידד וטובגו אינה מיוצגת בפרו בדרג השגרירות. טרינידד וטובגו מיוצגת בפרו בדרג הקונסולרי באמצעות קונסוליה רשמית שהיא מחזיקה בלימה, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פו ריצ'רדסון

**ג'רום "פו" ריצ'רדסון הבן** (באנגלית: **.Jerome "Pooh" Richardson Jr**; נולד ב-14 במאי 1966) הוא כדורסלן עבר אמריקאי, אשר שיחק באופן פעיל בין השנים 1989–2000. ממוצעיו הכוללים לאורך 10 עונותיו בליגת ה-NBA הם 11.1 נקודות, 6.5 אסיסטים, 2.8 ריבאונדים ו-1.3 חטיפות למשחק.

## קריירת מכללות
ריצ'רדסון נולד וגדל בפילדלפיה, שבפנסילבניה, ובין השנים 1985–1989 למד באוניברסיטת קליפורניה בלוס אנג'לס (UCLA). לאורך ארבע עונותיו בקבוצת הכדורסל של האוניברסיטה שיחק תחת המאמן וולט האזרד, ורשם ממוצעים של 12.0 נקודות, 6.8 אסיסטים, 4.6 ריבאונדים ו-1.5 חטיפות למשחק. בעונות 1987 ו-1989 העפיל עם הקבוצה לשלב "32 הגדולות" של טורניר אליפות המכללות, לצדם של רג'י מילר ודון מקליין, בהתאמה. בכל שלוש עונותיו האחרונות בליגת המכללות נבחר לחמישיית העונה של מחוז "Pac 10". בעת עזיבתו את האוניברסיטה, בשנת 1989, החזיק בשיאי הקבוצה עבור סך אסיסטים בקריירה (833), סך אסיסטים בעונה (236) ואחוזי הקליעה לשלוש הגבוהים ביותר (46.4%).

## קריירת משחק ב-NBA
בדראפט ה-NBA 1989 נבחר ריצ'רדסון בבחירה העשירית, על ידי מינסוטה טימברוולבס, לקראת עונת הבכורה של המועדון. בעונתו הראשונה ב-NBA קלע 11.4 נקודות ומסר 6.8 אסיסטים למשחק, ובסיומה נבחר לחמישיית הרוקיז של העונה. בעונה העוקבת רשם ממוצעים של 17.1 נקודות, 9.0 אסיסטים ו-1.6 חטיפות למשחק, אשר בדיעבד היו שיאי הקריירה שלו, ובעונת  המשיך להציג יכולת גבוהה עם ממוצעים של 16.5 נקודות ו-8.4 אסיסטים למשחק. על אף הצטיינותו של ריצ'רדסון, לצדם של טיירון קורבין, טוני קמפבל וסם מיטשל, לאורך שלוש העונות העמידו הטימברוולבס מאזן כולל של 66 ניצחונות ו-180 הפסדים.

בקיץ 1992 הועבר יחד עם מיטשל בטרייד לאינדיאנה פייסרס, בתמורה לצ'אק פרסון ומייקל ויליאמס. בשתי עונותיו באינדיאנה חזר לשתף פעולה עם רג'י מילר, עמו שיחק ב-UCLA, ורשם ממוצעים של 10.3 נקודות ו-7.3 אסיסטים למשחק כרכז הפותח של הקבוצה. בשל פציעה נעדר ריצ'רדסון מכל פלייאוף , בו העפילו הפייסרס לגמר האזור המזרחי.

לקראת עונת  הועבר עם מליק סילי ואריק פיאטקאוסקי בטרייד ללוס אנג'לס קליפרס, בתמורה למארק ג'קסון וגרג מיינור. בשתי העונות הראשונות עם הקליפרס המשיך לשמש כשחקן חמישייה, ותרם 11.2 נקודות ו-6.8 אסיסטים בממוצע למשחק, ובארבע העונות הבאות היה מחליפם מהספסל של דריק מרטין ושרמן דאגלס, וקלע 4.7 נקודות למשחק בלבד.

בקיץ 1999 עבר ריצ'רדסון לשחק באולימפיה מילאנו, אשר השתתפה בליגת העל האיטלקית ובטורניר גביע ספורטה. מילאנו סיימה את עונת  במקום ה-13 בליגה האיטלקית, והודחה מגביע ספורטה בשלב שמינית הגמר. בסיום אותה עונה פרש ריצ'רדסון ממשחק, בגיל 33.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני אינדיאנה פייסרס
קטגוריה:כדורסלני לוס אנג'לס קליפרס
קטגוריה:כדורסלני אולימפיה מילאנו
קטגוריה:אמריקאים שנולדו ב-1966
ליביקוזאורוס

**ליביקוזאורוס** (שם מדעי: *Libycosaurus*; מילולית: "לטאה לובית", זאת על אף שמדובר ביונק) הוא סוג נכחד של פרסתן ממשפחת האנתרקותריים, שחי בין אמצע לסוף המיוקן (בטווח זמן שבין 13 עד 10 מיליון שנה מזמננו) בין צפון אפריקה למרכז אפריקה עד ודרומה עד אוגנדה. אזור זה כוסה בביצות סבוכות וחמימות בתקופתו.

הליביקוזאורוס היה יונק מגושם ונמוך דמוי-חזיר, אך היה מקורבם של ההיפופוטמיים, שעלה על אורך 3 מטרים ומשקל של קרוב לטון. בדומה להיפופוטם הוא היה בעל חוטם ולסתות בולטות בעלות זוג ניבים בולטים, מבנה חותכות בעל שורש עמוק ורחב וטוחנות עבות בעלות ציפוי חזק לאכילת שורשים ועשבים, מה שרמז על היותו אוכל צמחים. היונק הקדום גם היה בעל עיניים בחלק העליון של הראש, התאמה של יונקים מימיים לחיים בתוך המים. היו לו ארבע רגליים קצרות שהסתיימו בגלילים עם ארבע פרסות שסועות.

סוג זה התגלה בידי החוקר גווידו בונרלי , על בסיס של מאובנים לא ברורים מלוב. הוא העריך שמדובר על ממצאי זוחל ונתן לסוג את שמו השגוי שלא השתנה גם כשנודע על שיוכו. מרבית הממצאים כללו לסתות ושיניים טוחנות ונוספות שהתגלו בנוסף ללוב גם בתוניסיה, אלג'יריה, צ'אד ואוגנדה - אזורים שבעבר כוסו בביצות רחבות בהרבה מאשר כיום, עם התפשטות מדבר סהרה.

סוג זה הוא קרובו של המריכופוטמוס (*Merycopotamus*) שחי לצידו ובעבר שויך לאותו הסוג.

## קישורים חיצוניים

*Anthracothere dental anatomy reveals a late Miocene Chado-Libyan bioprovince 

קטגוריה:אנתרקותריים
קטגוריה:יונקים שחיו במיוקן באפריקה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1947
קרחון אגאלינה

**קרחון אגאלינה** (באנגלית: **Agalina Glacier**; בבולגרית: **ледник Агалина**) הוא קרחון רחב בחוף דנקו, בצידו המערבי של חצי האי האנטארקטי, שבאנטארקטיקה.

אורכו של הקרחון 4.8 קילומטרים, ורוחבו 2.9 קילומטרים.

הקרחון ממוקם בחצי האי פפור; ממזרח לקרחון פודואנה; וממערב לקרחון קראפטס.

הקרחון זורם לכיוון צפון; ונשפך אל מעבר גרהאם, ולזרוע המערבית של מפרצון סלווסן.

## היסטוריה
### מיפוי הקרחון

הקרחון מופה לראשונה על ידי סוקרים בריטיים בשנת 1978.

### מקור השם

הקרחון נקרא על שם נקודת אגאלינה שבבולגריה - לשון יבשה לחוף הים השחור.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון אגאלינה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
אגאלינה
יחסי בנין–האיטי

**יחסי בנין–האיטי** הם היחסים הדיפלומטיים הרשמיים שבין **[[בנין|רפובליקת בנין]]** לבין **[[האיטי|רפובליקת האיטי]]**.

## היסטוריה
האיטי ובנין מקיימות יחסים דיפלומטיים כאשר ישנה שגרירות האיטית לא תושבת לבנין. בנין פינתה את כל אזרחיה והדיפלומטים שלה מאדמת האיטי בשנת 2010 בעקבות רעידת האדמה בהאיטי. בנין תרמה 32 שוטרים לכוח המשימה למען העזרה להאיטי.

שתי המדינות חולקות היסטוריה תרבותית ענפה בעקבות סחר העבדים האטלנטי והייבוא להאיטי שהתקבל כתוצאה מכך. החברה בהאיטי מאמינה בחלקה בוודו בעקבות השפעה תרבותית מאזור בנין. בעקבות רעידת האדמה התפללו אזרחי בנין תפילות רבות למען הקורבנות והניצולים בהאיטי.

## נציגויות דיפלומטיות
* בנין אינה מיוצגת בהאיטי, הן בדרג השגרירות והן בדרג הקונסולרי.
* האיטי אינה מיוצגת בבנין, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
דמיטרי בוסוב

**דמיטרי בוריסוביץ' בוסוב** (27 במרץ 1968, ברנאול – 6 במאי 2020, אוסובו, מחוז מוסקבה, רוסיה) היה יזם רוסי. מייסד, בעל שליטה ויו"ר דירקטוריון קבוצת אלטק. הנכסים העיקריים של דמיטרי בוסוב היו – קבוצת Sibanthracite וחברת הניהול VostokUgol. משנת 2008 עד 2020, הוא היה ראש חבר הנאמנים של מועדון ההוקי קרח סיביר נובוסיבירסק.

בשנת 2020 דורג במקום ה-86 בדירוג אנשי העסקים העשירים ברוסיה של פורבס עם הון מוערך של 1.1 מיליארד דולר.

## ביוגרפיה
דמיטרי בוריסוביץ' בוסוב נולד ב-27 במרץ 1968 בברנאול. אביו היה ראש סדנה במפעל טרנסמש, ובהמשך – המשנה למנכ"ל מפעל קריסטל. אמו הייתה מורה לאנגלית, פרופסור באוניברסיטה במוסקבה.

בשנת 1991 סיים את לימודיו בהצטיינות בפקולטה לאלקטרוניקה של רדיו וטכנולוגיית לייזר על שם באומן. למד כלכלה. לאחר סיום לימודיו באוניברסיטה הטכנית של מוסקבה נכנס לעסקי האלומיניום.

התאבד בירייה מאקדח גלוק 19 בגיל 52 בליל 6 במאי 2020 באחוזתו בכפר אוסובו הסמוך למוסקבה, שם התגורר.

## קריירה
בשנת 1991 הקים את AOIF PIF, הנציגות במוסקבה של מפעל קריסטל, שם עבד במשך שנתיים כסגן מנהל ואחר כך כמנהל. בשנת 1993 התמנה לנשיא חברת Polyexport LLP.

מאז 1995 היה מנהל לשכת הייצוג במוסקבה של קבוצת טרנסוורלד (אז נקראה סחורות טרנסוורלד).

בשנים 1997–2000 היה אחד מבעלי המניות וחברי הדירקטוריון של מפעל האלומיניום של קרסנויארסק (KrAZ).

בשנת 2000 מכר את מניותיו ב-KrAZ. לאחר מכן, הוא לקח פרויקטים של השקעות ברוסיה, בראש קבוצת אלטק, ומאז 2005 הוא הפך ליו"ר הדירקטוריון. בין הפרויקטים שעודד ניתן למנות איחוד ומכירה נוספת בשנת 2006 לחברת Renova של מפעלי האלקטרודות הגדולים ברוסיה. בתחילת 2004 רכשה קבוצת ALLTEK למעלה מ-20% ממניות חברת הנפט West Siberian Resources Ltd. החברה הגדילה משמעותית את הייצור, במשך 4 שנים, שווי ההון של החברה גדל פי 18, בשנת 2008 החברה התמזגה עם חברת NK Alliance .

עם כניסתו לעסקי הפחם החל ברכישת מניות ב-JSC Siberian Anthracite (חברה ממחוז נובוסיבירסק הנחשבת ליצרנית הגדולה בעולם של אנתרציט UHG), שם היה דמיטרי בוסוב יו"ר הדירקטוריון של חברת הניהול ווסטוקוגול  .

משנת 2008 ועד התאבדותו הוא היה ראש חבר הנאמנים של מועדון ההוקי סיביר  .

בשנת 2015 הוא הקים את קבוצת Blackspace של חברות באינדונזיה, לאחר שקיבל רישיונות לאתרי כריית פחם, ניקל, מנגן ובוקסיט. מאז הוא ביצע שני פרויקטים מרכזיים – פיתוח אחסון פחם במרכז קלימנטן ובניית מפעל ניקל – פראו באי קבאן באינדונזיה.

כמה כלי תקשורת ייחסו את מערכת היחסים של בוסוב עם בוריס ברזובסקי, איתו תמך ביושצ'נקו וטימושנקו במהלך מערכת הבחירות לנשיאות באוקראינה. בוסוב עצמו הכחיש את הדברים ואמר כי "העסק היחיד שהשתתפתי בו עם ברזובסקי היה חברת האינטרנט סיטי-ליין. הוא היה הראשון שהשקיע בזה. החברים שלי ימליאן זכארוב, דמיאן קודריאבצב ואחרים ניהלו את החברה. בשנת 1999 הם הזמינו אותי להיות משקיע משותף. בשנת 2001 מכרנו את החברה והרווחנו כהוגן".

### תיק פלילי
באפריל 2018 נפתח תיק פלילי נגד הנהגת חברת הכרייה הארקטית, בבעלות דמיטרי בוסוב, בשל ביצוע כרייה ומכירה בלתי חוקית של פחם מהמכרה בטיימירסק.

## חיים אישיים
הוא היה נשוי, הותיר מאחוריו ארבעה ילדים.

## קישורים חיצוניים

## הערות שוליים

קטגוריה:מתאבדים
קטגוריה:מיליארדרים רוסים
קטגוריה:אנשי עסקים רוסים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1968
קטגוריה:רוסים שנפטרו ב-2020
הינקו פון ליטוויץ

**הינקו פון ליטוויץ** (בגרמנית: **Hinko von Lüttwitz**; 20 באוקטובר 1855 – 16 ביוני 1928) היה גנרל גרמני, שפיקד על כוחות במלחמת העולם הראשונה.

## ביוגרפיה
### תחילת הקריירה
פון ליטוויץ נולד ב-20 באוקטובר 1855 לארנסט פרייהר פון ליטוויץ, שהיה יערן ראשי והמפקח על הסוללות, ואשתו ססיליה, הרוזנת סטראשוויץ פון גרושה-זאושה וקמינץ, והיה אחיו של הגנרל ולטר פון ליטוויץ. בשנת 1873 התגייס לצבא הגרמני הקיסרי, והצטרף לרגימנט הגרנדירים ה-11 (שלזיה ה-2). בשנת 1875 הוא עבר לגדוד ההנדסה ה-6 (שלזיה), ובשנת 1876 עבר לגדוד היגרים ה-6 (שלזיה ה-2). לאחר מכן חזר לרגימנט הגרנדירים ה-11,ומילא בו תפקידי פיקוד ומטה. בשנים 1893–1895 שירת כקצין מטה בקורפוס ה-6, ובשנת 1896 מונה לקצין מטה בקורפוס ה-11. ב-30 במאי 1896 הועלה לדרגת מיור וקיבל תפקיד ברגימנט הרגלים ה-83 (הסן ה-11 - פון ויטיך). ב-3 ביולי 1899 הוא הועבר לקובורג, שם פיקד על הגדוד ה-3 ברגימנט הרגלים ה-95 (תורינגיה ה-6). ב-19 ביוני 1902 הועלה לדרגת אוברסט לוטננט והועבר לפוזן למטה רגימנט הגרנדירים ה-6 (פרוסיה המערבית ה-1 - "גראף קלייסט פון נולנדורף"). במסגרת תפקידו זה, ב-15 בספטמבר 1905 הועלה לדרגת אוברסט, וב-19 בנובמבר 1905 מונה למפקד רגימנט הרגלים ה-53 (וסטפאליה ה-5) בקלן. ב-20 בדצמבר 1909 הועלה לדרגת גנרל מיור ומונה למפקד חטיבת הרגלים ה-33 באלטונה. ב-22 באפריל 1912 הוא הועלה לדרגת גנרל לוטננט ומונה למפקד הדיוויזיה ה-18 בפלנסבורג, וב-30 בדצמבר 1913 פרש מהצבא.

### מלחמת העולם הראשונה ואחריתו
עם פרוץ מלחמת העולם הראשונה מונה פון ליטוויץ למפקד דיוויזיית המילואים ה-12 ולחם עמה בחזית המערבית, כחלק מקורפוס המילואים ה-6, שהיה חלק מהארמייה החמישית בקרבות המערכה על הגבולות, לרבות קרב הארדנים. ב-12 באוקטובר 1916 הוא מונה למפקד דיוויזיית המילואים ה-6, וב-25 באוקטובר 1916 הוא מונה למפקד הדיוויזיה ה-203 בחזית המזרחית ופיקד עליה עד ה-30 בספטמבר 1917. לאחר מכן הוא פרש לביתו, וב-16 ביוני 1928 הוא מת בגיל 73.

## ראו גם
* הקיסרות הגרמנית במלחמת העולם הראשונה

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1855
קטגוריה:גרמנים שנפטרו ב-1928
הדיוויזיה ה-203 (האימפריה הגרמנית)

**הדיוויזיה ה-203** (בגרמנית: **203. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-6 ביולי 1916 בחזית המזרחית, ובשנת 1917 היא לחמה שם בקרב ריגה. לאחר שביתת הנשק הועברה הדיוויזיה לחזית המערבית, שם לחמה ב ובמתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-1 בפברואר 1919 פורקה הדיוויזיה.

## מפקדים
* פרידריך פון אוורטר (6 ביולי 1916–24 באוקטובר 1916)
* הינקו פון ליטוויץ (25 באוקטובר 1916–30 בספטמבר 1917)
* וילהלם קאופרט (1 באוקטובר 1917–1 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

203
203
מוזיאון הטרקטור

**מוזיאון הטרקטור** נמצא במושב עין ורד שבלב השרון, הוא מוזיאון הטרקטורים והמיכון החקלאי הגדול במזרח התיכון.

## האוסף
במוזיאון תצוגת קבע של כ-200 טרקטורים ומאות כלי עבודה חקלאיים שהיו בשימוש בארץ ישראל. בנוסף במוזיאון מגוון כלי רכב צבאיים וכן תצוגה של פריטי אספנות שונים ששימשו את היישוב העברי בארץ מתחילת הציונות ועד ימנו מתחומי החיים ובעלי מקצוע שונים כגון ספר, נגר, רופא ואופה.

מאחר שלארץ ישראל הגיעו כלים חקלאיים מארבע כנפות תבל, המגוון המגוון במוזיאון רחב לעומת אוספי טרקטורים מקבילים בעולם.

## פעילות
במוזיאון שני סוגי פעילות. האחד שיקום ושיפוץ טרקטורים המבוצע על ידי קבוצה של כמאה מתנדבים, רובם פנסיונרים ופעילות לציבור הרחב, בדרך כלל קבוצות של תלמידים, ילדים ובני נוער אך גם קבוצות חיילים שבאים ללמוד על ההיסטוריה המוטורית החקלאית.

## מוצגים בולטים

קובץ:Ford 8N 1946 Ein Vered Tractor Museum.jpg
קובץ:Ford 4000 1964 Ein Vered Tractor Museum.jpg
קובץ:John Deere B 1947 Ein Vered Tractor Museum.jpg
קובץ:Steyr 1961 Ein Vered Tractor Museum.jpg
קובץ:Steyr T180 1947 Ein Vered Tractor Museum.jpg
קובץ:Dearing 1920 Ein Vered Tractor Museum.jpg


## קישורים חיצוניים

* 

* אודות מוזיאון הטרקטור באתר המועצה לשימור אתרי מורשת בישראל
* 
* 
* 
* ביקור במוזיאון הטרקטורים בעין ורד (אוסף מילשטיין), 20 במאי 2014
קטגוריה:עין ורד
טרקטור
קטגוריה:ישראל: אספנות
קטגוריה:ישראל: עמותות
קטגוריה:ישראל: חקלאות
קטגוריה:טרקטורים
מרצדס-בנץ F-Cell

**מרצדס-בנץ F-Cell** (בגרמנית: **Mercedes-Benz F-Cell**) היא מכונית משפחתית עם מנוע חשמלי הפועל באמצעות תא דלק מימן מתוצרת יצרן הרכב הגרמני **[[מרצדס-בנץ]]** חברת בת של דיימלר AG אשר יוצרה בין השנים 2007–2002

יוצרו 60 יחידות אשר שווקו ב-אירופה, ארצות הברית, יפן ו-סינגפור.

## גרסאות "מרצדס-בנץ F-Cell"
"מרצדס-בנץ F-Cell" נבנו והתבססו על פלטפורמות של 2 דגמי "מרצדס-בנץ". הפלטפורמה הראשונה הייתה של מרצדס-בנץ A-קלאס, והשנייה של "מרצדס-בנץ B-קלאס".
### [[מרצדס-בנץ A-קלאס]]

זוהי גרסה של רכב תאי דלק מימן "מרצדס-בנץ F-Cell" בתצורה של 5 דלתות עם מנוע חשמלי המפיק 88 כ"ס. לדגם טווח נסיעה של 160 ק"מ. מהירות השיא היא 132 קמ"ש. תאוצה בין 0–100 קמ"ש היא 14.0 שניות

שלוש מכוניות מהדגם השתמשו בתערוכת הרכב הבינלאומית של פרנקפורט לשירותי הסעות עיתונאים. ב־18 ביוני 2004 נמסרו 4 רכבי "מרצדס-בנץ F-Cell" לחברת הטלקומוניקציה דויטשה טלקום ו- BEWAG/Vattenfall Europe ("Bewag (Berlin)" ) בברלין.

### "מרצדס-בנץ B-קלאס" (Mercedes-Benz B-Class )
טווח הנסיעה שופר משמעותית ל-402 ק"מ. הספק המנוע החשמלי שופר ל-134 כ"ס. מהירות השיא שופרה ל-170 קמ"ש. תאוצה בין 0–100 קמ"ש היא 11.4 שניות.

שיפור טווח זה נובע בחלקו מהמרחב הגדול יותר של דגם ה-"B-Class" להחזקת מכלים של מימן דחוס, בלחץ אחסון גבוה יותר, כמו גם התקדמות טכנולוגית של תאי הדלק.

שתי המכוניות שיוצרו השתמשו בקונספט עיצובי "כריך" (sandwich design concept), שמטרתו למקסם את מרחב הנוסעים וגם לרכיבי ההנעה. תא הדלק הוא תא דלק ממברנה מחליפה פרוטון ("Proton-exchange membrane fuel cell"  (PEMFC), שתוכנן על ידי חברת תאי הדלק לרכב (AFCC).

## תמונות

קובץ:Mercedes-Benz A-Class F-Cell--DC.jpg | "מרצדס-בנץ F-Cell" בגרסת מרצדס-בנץ A-קלאס
קובץ:Mercedes-Benz A Class F-Cell rear.JPG | "מרצדס-בנץ F-Cell" בגרסת מרצדס-בנץ A-קלאס
קובץ:Mercedes-Benz A-class F-Cell DHL-Japan.jpg | "מרצדס-בנץ F-Cell" בגרסת מרצדס-בנץ A-קלאס
קובץ:Mercedes-Benz F-Cell WAS 2010 8926.JPG | "מרצדס-בנץ F-Cell" בגרסת מרצדס-בנץ A-קלאס



קובץ:Mercedes-Benz B-Klasse F-Cell IMG 0889.jpg | "מרצדס-בנץ F-Cell" בגרסת מרצדס-בנץ B-קלאס
קובץ:Mercedes-Benz B-Klasse 2010 F-Cell World Drive LSideRear MBMuse 9June2013 (14983603865).jpg | "מרצדס-בנץ F-Cell" בגרסת מרצדס-בנץ B-קלאס
קובץ:Mercedes-Benz B F-CELL at the Frankfurt Motor Show IAA 2011 (6147169985).jpg | "מרצדס-בנץ F-Cell" בגרסת מרצדס-בנץ B-קלאס
 

## ראו גם
* מרצדס-בנץ
* מרצדס-בנץ F-Cell רודסטר

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2002
קטגוריה:כלי רכב גרמניים
F-Cell
קטגוריה:כלי רכב המונעים בתאי דלק
פול קרוצן

**פול יוזף קרוצן** (בהולנדית: **Paul Josef Crutzen**; 3 בדצמבר 1933 – 28 בינואר 2021) היה קלימטולוג וכימאי הולנדי, זוכה פרס נובל לכימיה לשנת 1995. היה מוכר בשל מחקריו בנושא שינוי האקלים, ובשל הפצת המונח אנתרופוקן, המעיד על השפעתו הנרחבת של האדם על כדור הארץ, ובראשה הכחדת מינים המונית.

## ראשית חייו
קרוצן נולד בהולנד. בשנת 1940 החל את לימודיו בבית ספר יסודי. במהלך לימודיו בתיכון הוא הגיע לשליטה גבוהה בצרפתית, אנגלית וגרמנית. בנוסף, התמקד בלימודיו גם במדעי הטבע. בהמשך למד הנדסה אזרחית, אך לימודיו אלה נקטעו בשל גיוס לשירות חובה בצבא הולנד - שם שירת במשך כשנתיים. ב-1968 קיבל תואר דוקטור מאוניברסיטת סטוקהולם.

## קריירה ומחקר
מחקריו של קרוצן התמקדו בכימיה אטמוספירית, והוא היה ידוע בעיקר בזכות מחקריו בנושא הידלדלות שכבת האוזון. בשנת 1970 הצביע על כך שפעילות האדם עלולה להגדיל את כמות החנקן החמצני בסטרטוספירה - תוצאה של תגובת שרשרת הנגרמת בשל השימוש הגובר בדשנים.

### אנתרופוקן

קרוצן ייחס להשפעת האדם על כדור הארץ במאות השנים האחרונות, מאז המהפכה התעשייתית, משמעות כה רבה עד כי ניתן להגדירה כתקופה גאולוגית חדשה. הוא הציע ביחד עם שותפו למחקר, יוג'ין סטורמר, את המונח **אנתרופוקן** לציון התקופה הגאולוגית הנוכחית. באשר לשאלה מתי התחיל עידן האנתרופוקן, הם אמרו:

אף שקמו לה מתנגדים, קיבלה התפיסה של קרוצן תמיכה רחבה מגאולוגים רבים. בשנת 2008 פורסם מאמר רב מחברים, התומך בגישת האנתרופוקן. עם זאת, אין עדיין הגדרה רשמית לתחילת האנתרופוקן, והמונח נתון במחלוקת עזה.

### התחממות עולמית

בינואר 2008 פרסם קרוצן ממצאים המראים שפליטות תחמוצת החנקן (N2O) במהלך ייצור דלקים ביולוגיים תורמות יותר להתחממות כדור הארץ מאשר הדלקים המאובנים שהם מחליפים.

### חורף גרעיני

## פרסים ואותות כבוד

## חיים אישיים
קרוצן נישא בשנת 1958 לטרטו סויניין. לזוג נולדו שתי בנות, אילונה וסילביה.

נפטר ב-28 בינואר 2021.

## קישורים חיצוניים

* 
* 

## הערות שוליים

קטגוריה:כימאים הולנדים
קטגוריה:מדענים הולנדים
קטגוריה:פעילי איכות הסביבה
קטגוריה:זוכי פרס נובל הולנדים
קטגוריה:זוכי פרס נובל לכימיה
קטגוריה:בוגרי אוניברסיטת סטוקהולם
קטגוריה:בעלי תואר דוקטור מאוניברסיטת סטוקהולם
קטגוריה:סגל אוניברסיטת סטוקהולם
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:סגל אוניברסיטת אוטרכט
קטגוריה:הולנדים שנולדו ב-1933
קטגוריה:הולנדים שנפטרו ב-2021
קטגוריה:חברי האקדמיה אירופיאה
אריזונזאורוס

**אריזונזאורוס** (שם מדעי: *Arizonasaurus*) הוא סוג של ארכוזאור פרהיסטורי מתור הטריאס, שהיה בעל מפרש-גב גדול. הוא דמה במראהו לדינוזאור, אך היה קרוב בהרבה לתנינים. כיום משייכים אותו לקבוצה פסאודוסוכיה, לצידו של הפופוזאורוס. בסוג נכלל מין אחד - *Arizonasaurus babbitti*.

האריזונזאורוס התגלה בשכבות חפירה בתצורת מואנקופי שבצפון אריזונה, כשרידים של חלקי לסת תחתונה ושרידי שיניים, והוא נקרא על שם המדינה (מילולית: "לטאה/זוחל אריזוני") בידי החוקר סמואל פול ולס . אך רק ב-2002 נחשף שלד שלם בידי החוקר סטרלינג נסביט .

יצור זה היה בעל מפרש-גב כמו של דימטרודון או אדפוזאורוס, ובמידה מסוימת דמה גם למפרש הספינוזאורוס, והוא שימש ככל הנראה לחימום בעליו. מפרש זה הוא סימן היכר של בני המשפחה הקדומה Ctenosauriscidae שהייתה קרוב לפוזוזאורוס ולאפיגיה. הוא הגיע לאורך של 3 מטרים וייתכן שעמד זקוף או חצי-זקוף.

בני קבוצתו של האריזונזאורוס היו נפוצים מאוד לאורך הטריאס בין אירופה לאמריקה הצפונית, והם היו בין ראשוני הקבוצות שנפרדו בין הארכוזאורים דמויי-העופות (אוומטאטרסליה) לארכוזאורים דמויי-התנינים (פסאודוסוכיה).

## קישורים חיצוניים

ממוזער|מרכז|350px|איור אפשרי של אריזונזאורוס

קטגוריה:בעלי חיים שתוארו ב-1947
קטגוריה:טקסונים שתוארו בידי סמואל פול ולס
קטגוריה:פסאודוסוכיה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס תיכון באמריקה הצפונית
קטגוריה:מאובני טקסונים שתוארו ב-1947
אוורוסטרה

**אוורוסטרה** (שם מדעי: **Averostra**; מילולית: "חוטם עוף") הוא ענף גדול של דינוזאורים בעלי אגן דמוי לטאה מקבוצת התרופודים, הכוללים את מרבית התרופודים הקיימים. הם התפתחו החל מהיורה התחתון שלפני 201 מיליון שנה ונכחדו לפני 66 מיליון שנה עם הכחדת הקרטיקון, למעט העופות שכנראה התפתחו מהם.

בני הקבוצה כוללים את מיני הדינוזאורים הנאותרופודים שבקבוצת התרופודה שהם בעלי התמחות גדולה בציד וטריפה והם בעלי לסת עליונה בעלת פתחי צד רחבים יותר, אשר פינו מקום לחוטם ארוך בעל אמצעי הרחה וכן שורות נוספות של שיניים משוננות שהועילו לציד. עם זאת מספר קבוצות איבדו את הלסתות הארוכות והשיניים החרוטיות, ביניהם מיני המנירפטורים.

הקבוצה מתחלקת לשתי קבוצות ששתיהן שרדו עד סוף הקרטיקון, אם כי לא באותם אזורים. הצרטוזאורים כוללים את הצרטוזאוריים, האבליזאוריים, הנואזאוריים וקרוביהם והטטנורים, בהם נכללים המגלוזאורים, הקרנוזאורים, הקלורוזאורים והמגרפטוריים.

## מיון
*קבוצה צרטוזאוריה (Ceratosauria)
*קבוצה טטנורים (Tetanurae)
**קבוצה אוריואידס (Orionides)
***קבוצה מגלוזאורים (Megalosauroidea)
***קבוצה אוונתרפודה (Avetheropoda)
****קבוצה קרנוזאוריה (Carnosauria)
****קבוצה קלורוזאורים (Coelurosauria)
****קבוצה מגרפטוריים (Megaraptora)? - מצויים במחלוקת

## קישורים חיצוניים

קטגוריה:בעלי חיים שתוארו ב-2002
קטגוריה:תרופודה
קטגוריה:טקסונים שתוארו בידי גרגורי ס. פאול
רוברטו חוארוס

**רוברטו חוארוס** (ספרדית: **Roberto Juarroz**;  5 באוקטובר 1925 - 31 במרץ 1995) הוא משורר ארגנטינאי.

רוברטו חוארוס נולד בעיירה בסביבת בואנוס איירס למשפחת עובד במערכת הרכבות. הוא למד פילוסופיה וספרות באוניברסיטת בואנוס איירס והמשיך את לימודיו בסורבון. בשנים 1958–1965 רוברטו חוארוס עבד במשרדי אונסק"ו וארגון מדינות אמריקה. בהמשך הוא עבד באוניברסיטה בה למד בה התקדם לתואר פרופסור. בין תלמידיו היה פבלו אורבני.

רוברטו חוארוס פרסם סדרה של ספרי שירה בשם "Poesía vertical" שמוספרו מ-1 עד 14. הספר הראשון פורסם בשנת 1958 והאחרון בשנת 1997 לאחר מות המשורר. בהמשך יצאה לאור גם כרך ה-15 שערכה אשתו.

היצירות שלו תורגמו למספר שפות. ב-1977 יצא לאור ספר דו-לשוני אנגלי-ספרדי.

על יצירותיו רוברטו חוארוס זכה במספר פרסים ספרותיים בארגנטינה ובעולם. הוא נבחר לחבר באקדמיה ארגנטינאית לספרות.

## קישורים חיצוניים
* יצירות של חוארס 

קטגוריה:מתרגמים
קטגוריה:משוררים ארגנטינאים
קטגוריה:ארגנטינאים שנולדו ב-1925
קטגוריה:ארגנטינאים שנפטרו ב-1995
יחסי פורטוגל – קוריאה הצפונית

**יחסי פורטוגל–קוריאה הצפונית** הם יחסי חוץ בין הרפובליקה הפורטוגלית לבין הרפובליקה הדמוקרטית העממית של קוריאה. כיום פורטוגל היא אחת משלוש המדינות היחידות באיחוד האירופי יחד עם אסטוניה וצרפת שלא מקיימות יחסים דיפלומטיים רשמיים עם קוריאה הצפונית והיא היחידה מהשלוש שקיימו בעבר יחסים עימה.

## היסטוריה
פורטוגל כוננה לראשונה יחסים דיפלומטיים עם קוריאה הצפונית בפברואר 1975.

המושבה הפורטוגזית לשעבר של מקאו בפרט הייתה מוקד חשוב ביחסים בין המדינות. לצפון-קוריאנים יש נוכחות במקאו מאז שנות ה-50, הם מאמנים מרגלים, מבצעים עסקים ומכניסים אליטות מחוץ לבית. מכיוון שמערכת היחסים של קוריאה הצפונית עם סין חביבה יותר מאשר היחסים עם פורטוגל, חשיבותה של מקאו התגברה עוד יותר מאז מסירתה לסין ב-1999 .

קים יונג-נאם הצהיר המאשר את מערכת היחסים הטובה בין שתי המדינות, כמו התנחומים שהעניק לנשיא ז'ורז'ה סמפאיו, כאשר פרנסיסקו דה קוסטה גומס נפטר, והברכות שהעניק לנשיא קבאקו סילבה לאחר שניצח את הבחירות בפורטוגל.

בשנת 2017 ניתקה פורטוגל את קשריה הדיפלומטיים עם קוריאה הצפונית. פורטוגל אישרה כי ניתקה את הקשרים הדיפלומטיים עם קוריאה הצפונית, תוך הגברת המאמצים הבינלאומיים להפסקת הצפון עם פרובוקציות הגרעין והטילים.

## ראו גם
* יחסי החוץ של קוריאה הצפונית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צומת הרקה והקדקוד

**צומת הרקה והקדקוד** (באנגלית: Temporoparietal junction) או בקיצור **TPJ**, היא אזור בקליפת המוח הנמצא במפגש בין האונה הרקתית לבין האונה הקודקודית, בקצהו האחורי של המענית הצידית. האזור משמש כאחת הצמתים המרכזיות ביותר במוח, והוא לוקח חלק כ-Hube מרכזי במספר רשתות. האזור נחשב כמתמחה באיסוף מיזוג ועיבוד מידע המגיע מחלקים נרחבים במוח, ומלבד פעילות של עיבוד מלטה למעלה הוא נחשב כמשתתף ביכולות קוגניטיביות גבוהות המייחדות את המיינד האנושי. אל ה-TPJ מגיע מידע מהתלמוס, מהמערכת הלימבית והמערכות החושיות כמו מערכת הראיה, השמיעה והתחושה.

## מבנה

נהוג לחלק את ה-TPJ לכמה תתי חלוקות לפי סוג התאים, לפי קישוריות תפקודית ולפי קישוריות אנטומית.
## קישורים חיצוניים

## הערות שוליים

קטגוריה:קליפת המוח
מרצדס-בנץ N1300

**מרצדס-בנץ N1300** (בגרמנית : **Mercedes-Benz N1300**) היא מסחרית מתוצרת יצרנית הרכב הגרמנית **[[מרצדס-בנץ]]** אשר יוצרה בין השנים 1986–1963 בספרד.

## "מרצדס-בנץ N1300"
* בין השנים 1974–1963 יוצרו דגמי "מרצדס-בנץ N1300" על ידי יצרנית הרכב הספרדית "IMOSA"  (שם רשמי : "Industrias del Motor S.A") ברישיון "מרצדס-בנץ".
* בין השנים 1980–1974 יוצרו דגמי "מרצדס-בנץ N1300" על ידי יצרנית הרכב הספרדית "MEVOSA". הון החברה חולק כדלקמן: מרצדס-בנץ 27.5%, פולקסווגן 27.5%, משרד התעשייה הלאומי INI ("Instituto Nacional de Industria" ) שותפות 24%, בנקו דה בילבאו, בנקו דה וויסקאיה, גרופו אכובריה (Grupo Echeverría) ובעלי מניות פרטיים אחרים 21%).
* בין השנים 1986–1980 יוצרו דגמי "מרצדס-בנץ N1300" על ידי "Mercedes-Benz España".

### ממאפייני "מרצדס-בנץ N1300"
* מנוע קדמי
* סוג הנעה : הנעה קדמית 4x2

## תצורות
* מסחרית
* מיניבוס

## גלריה

קובץ:Mercedes n13002.jpg | "מרצדס-בנץ N1300"
קובץ:Mercedes n1300.jpg | "מרצדס-בנץ N1300"
קובץ:1980 Mercedes-Benz N1300 (5842971504).jpg | "מרצדס-בנץ N1300", שנת 1980


## ראו גם
* מרצדס-בנץ
* מרצדס-בנץ O309

## קישורים חיצוניים

* אתר מרצדס-בנץ העולמי

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:דגמי מכוניות שהושקו ב-1963
N1300
קטגוריה:כלי רכב גרמניים
קטגוריה:כלי רכב המיוצרים בספרד
ז'אן אנטואן אודון

**ז'אן אנטואן אודון** (בצרפתית: **Jean-Antoine Houdon**; 1741, ורסאי – 1828, פריז) היה פסל צרפתי בסגנון נאו-קלאסי שפיסל אישים מעידן הנאורות.

## קורות חיים
[שמאל|ממוזער|250px|ז'אן אנטואן אודון מפסל בסטודיו שלו בציור של [לואי-לאופולד בואיי]]

בגיל 11 החל את לימודיו באקדמיה המלכותית לציור ופיסול בפריז, בשנת 1761 זכה בפרס רומא, עבר לרומא ואחרי עשר שנים חזר לצרפת הפך לחבר באקדמיה המלכותית לציור ופיסול בפריז, בעקבות המהפכה הצרפתית חל פיחות במעמדו עקב קשריו עם בית המלוכה הצרפתי, בהמשך הצליח לשקם את מעמדו, השתתף ביצירת עמוד הגרנד ארמה וזכה בעיטור אביר לגיון הכבוד.

## גלריה

Jean Antoine houdon-Voltaire Seated in an armchair-Hermitage.jpg|וולטר יושב בארמיטז'
Christoph Willibard Gluck by Jean-Antoine Houdon-Bode Museum-2.jpg|פרוטומה של כריסטוף ויליבלד גלוק במוזיאון בודה
Jean-Antoine Houdon - Molière 01.jpg|פרוטומה של מולייר במוזיאון בארו
Buste Jean-Jacques Rousseau par Houdon - Abbaye de Chaalis.jpg|פרוטומה של ז'אן-ז'אק רוסו במוזיאון בחבל או-דה-פראנס
Bust of the Marquis de Miromesnil, 1775 CE. From Paris, France. By Jean-Antoine Houdon. The Victoria and Albert Museum, London.jpg|פרוטומה של שר אצל לואי השישה עשר, מלך צרפת במוזיאון ויקטוריה ואלברט
"Washington" by Houdon. Original in State-house at Richmond, Va. LCCN2009631388.jpg|ג'ורג' וושינגטון בקפיטול מדינת וירג'יניה
Houdon - Benjamin Franklin (1778).jpg|פרוטומה של בנג'מין פרנקלין במוזיאון המטרופוליטן לאמנות
Robert Fulton por HOUDON, Jean-Antoine 1803.jpg|פרוטומה של רוברט פולטון במוזיאון המטרופוליטן לאמנות
Portrait of Louise Brongniart.png|פרוטומה של בת של אדריכל צרפתי במוזיאון המטרופוליטן לאמנות
Alexandre Brongniart by Jean-Antoine Houdon, 1777, marble - National Gallery of Art, Washington - DSC09979.JPG|אלכסנדר ברוניאר בגלריה הלאומית לאמנות 
Houdon-diana.jpg|דיאנה במוזיאון הלובר
1788 'Apollo' sculpture by Jean-Antoine Houdon.jpg|אפולו במוזיאון קאלוסט גולבנקיאן
Bather (from a fountain group) MET DP275873.jpg|רוחצת במוזיאון המטרופוליטן לאמנות 
Jean-Antoine Houdon-La frileuse.JPG|אישה בחורף במוזיאון פברה במונפליה
Jean-Antoine Houdon, san giovanni battista, modello per s.m. degli angeli, 1766-67.jpg|יוחנן המטביל בוילה בורגזה


## קישורים חיצוניים

* 
* 

קטגוריה:פסלים צרפתים במאה ה-18
קטגוריה:פסלים צרפתים במאה ה-19
קטגוריה:ילידי 1741
קטגוריה:צרפתים שנפטרו ב-1828
קטגוריה:זוכי פרס רומא
קטגוריה:מעוטרי אות לגיון הכבוד
דצמבר (שיר)

"**דצמבר**" הוא שיר שכתב נתן אלתרמן בשנת 1934. השיר הולחן על ידי משה וילנסקי ובוצע במקור בפי מזי כהן ודפנה ארמוני בשנת 1980.

## רקע
את השיר כתב אלתרמן בשנת 1934 והוא הופיע בטור בעיתון "הארץ". השיר נכתב במלֹאת עשרים וחמש שנה להקמת "אחוזת בית", ובשנה שבָּהּ קיבלה תל-אביב מעמד של עיר.    

בשנת 1980 הלחין משה וילנסקי את השיר לבקשת גלי צה"ל בעבור ערב שירי משוררים השלישי, שהוקדש לעיר תל אביב, שציינה אז את יובל ה-70 להיווסדה, בשיתוף עיריית תל אביב-יפו. את השיר ביצעו בדואט מזי כהן וארמוני, זמרות צעירות שאך השתחררו משירותן בלהקות צבאיות.    

כשוילנסקי הלחין את השיר, הוא שינה את הבית השני. הבית המקורי היה     

אֲוִיר שְׁקִיעוֹת. נִיחוֹחַ דַּק.    

הַגֶּשֶׁם זֶה עַתָּה נִפְסַק.

בָּרְחוֹב שׁוֹטֵף גְוַדַלְקִיוִיר

וּבוֹ שׂוֹחֶה "הַמַּעֲבִיר"…

עֲלֵה וְשׁוּט וְהִסְתַּכֵּל

עַד מָה יָפָה הִיא הַתֶּבֶל —

וילנסקי ויתר על השורות 3-4, והכפיל את שורות 5-6

המלים המקוריות- גודלקיויר הוא נהר בספרד, ו"המעביר" היה שמה הראשון של חברת האוטובוסים דן. מסתבר, אם כן, שהעיר חוותה גשם עז, והרחובות הוצפו... 

## תוכן
בשיר מתוארת האווירה בעיר תל אביב על רקע עונות השנה. השיר מתאר באהבה את עונת החורף בת"א, המכונה בפי אלתרמן "סתו", שהרי החורף התל-אביבי הזכיר לו את הסתו בילדותו ברוסיה. המשור מזכיר את ריח תפוחי הזהב, ענף היצוא העיקרי של א"י המנדטורית, ואת האויר הנעים, שאפשר "ללכת לכת ולנשם" בחורף התל-אביבי, עיר שסובלת רוב השנה משמש קופחת ומעומס חום. התחושה מתעצמת בביטוי המקורי של אלתרמן "אתה נותן כוחות גנוזים להרוגי התמוזים". הביטוי מתיחס בכפל משמעות גם לחומו של הקיץ, בחודש תמוז, וגם לאל הפריון תמוז, מהמיתולוגיה השומרית, שמת בשיא הקיץ, וקם לתחיה בחורף.   

## אמצעים אומנותיים
שיר מוקדם זה של אלתרמן מתאפיין באמצעים אמנותיים שהפכו בהמשך לסימני היכר מובהקים של יצירתו. בין הבולטים שבהם:

* משקל סדור וחריזה מוקפדת
* מצלול עשיר, ובכלל זה אליטרציה, כגון: „ריח ים ורוח סתיו” ו„מעט אביב לתל־אביב”
* חזרות (פוליפטוטון), כגון "ללכת, לכת ולנשום"
* רימוז (או ארמז, או אילוזיה)- כמו למשל השימוש בלשון "סתיו" לחורף, כמו בשיה"ש "כי הנה הסתיו עבר, הגשם חלף הלך לו", וגם "הרוגי התמוזים" בשיר- רימוז אפשרי לאל תמוז במיתולוגיה השומרית.

## קישורים חיצוניים
* 
*
* 
* 
* זיוה שמיר, '''להשיב אביב לתל אביב'''- על שירו-פזמונו של אלתרמן "דצמבר", באתר מב"ע, מרץ 2022

## הערות שוליים

קטגוריה:שירי 1980
קטגוריה:שירי דפנה ארמוני
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי משה וילנסקי
קטגוריה:שירים על דצמבר
קהילת יהודי סניקי

**הקהילה היהודית בסניקי** התקיימה בעיירה בנפת גוסטינין (Gostynin) שבמחוז ורשה בדרך שבין הערים ורשה לגומבין בפולין.

## תולדות הקהילה
יהודים החלו להתיישב בכפר סניקי במחצית השנייה של המאה ה-19. בקהילה זו עסקו היהודים בעיקר במסחר ובמלאכה ובמיוחד במקצוע החייטות. מפעל לווילונות שהוקם על ידי יהודי המקום העסיק הרבה אנשים, יהודים מהקהילה וגם פולנים שהתגוררו בכפרים הסמוכים. עסק זה מכר את תוצרתו בפולין וגם במדינות אחרות. במקום היה קיים גם בית חרושת לייצור וזיקוק של סוכר שהוקם בשנת 1849.

בית הכנסת הקהילתי שירת את צורכי הקהילה אך למרות קיומו מעולם לא התגבשה בסניקי קהילה יהודית עצמאית ופעילה ויהודי המקום ככל הנראה ראו את עצמם מזוהים ושייכים לקהילה היהודית בגאבין. בקהילה היו 21 נציגים מיהודי המקום שנשלחו לקחת חלק בייצוג היהודי בקונגרס הציוני העולמי ה-20 בציריך בשנת 1937.

## גורל יהודי הקהילה בשואה
עד לספטמבר 1939 היו בקהילת סניקי כ-315 יהודים, שהיוו כחמישית מאוכלוסיית המקום. רובם עסקו במסחר ובמלאכה. כאשר החלה מלחמת העולם השנייה נכבשו היהודים במקום זה והיו קורבנות להתעללות הגרמנים. סופה של קהילת יהודי סניקי הגיע כאשר נלקחו יהודי הקהילה מגטו סניקי למחנה ההשמדה חלמנו.

הכפר הופצץ עם תחילת המלחמה ובתים רבים עלו באש. מספר רב של יהודים ברחו למזרח. לאחר כיבוש האזור על ידי הגרמנים נכפו על יהודי סניקי עבודות כפייה ורכושם הוחרם. ב-1941 היהודים נאלצו לעזוב את בתיהם והועברו לגטו סניקי שכלל כמה רחובות שנסגרו לכניסה ויציאה על ידי הגרמנים. באביב של אותה שנה הורו הגרמנים ליהודים להרוס את כנסיית העיר המקומית כדי שהגרמנים יוכלו לצלם אותה לצורך תעמולה נאצית אנטישמית. במקביל שלחו הכובשים קבוצת גברים למחנה העבודה קונין.

ב-18 במרץ 1942 חוסל הגטו בסניקי. הרב יהושע משה אהרונוסון (1910–1994), שכתב יומן על קורותיו במהלך שואת יהודי אירופה, היה תקופה מסוימת רב הקהילה. הרב אהרונסון, ביחד עם קבוצה גדולה של גברים מסניקי ומהסביבה הקרובה, הועלה על רכבת בעיר גוסטינין והועבר למחנה קונין. מזיכרונותיו של אהרונסון, שהיה אחד הניצולים היחידים מגטו סניקי: (...) באותו היום כיתרו הגרמנים את הגטו במפתיע. האנשים הוצאו מבתיהם, הוכו באכזריות ורוכזו בכיכר, ושם החזיקו אותם הגרמנים במשך חצי יום. בתחילה הוכרחו היהודים להתעמל בניצוחם של הז'נדרמים. אחר-כך הם נצטוו לשבת, ונאמר להם שאם יעשו ולו תנועה קטנה ביותר או יוציאו מפיהם ולו מילה אחת, תיפתח עליהם אש. בסופו של דבר הובילו אותם הגרמנים למשאיות והסיעו אותם לכיוון גוסטינין. נראה ששם נעשתה סלקציה".

בקיץ 1942 כאשר חוסלו הגטאות בערים גומבין וגוסטינין, נלקחו היהודים שנותרו במקום למחנה ההשמדה חלמנו שם נרצחו. מצוואתו של אהרון נוסבוים שנכתבה במחנה ההשמדה חלמנו בטרם נרצח: "אלה היהודים האחרונים שעבדו בשביל הגסטאפו בחלמנו הנמצאת בין דבי לקולו. אלה הימים האחרונים של חיינו ולכן אנו נותנים אות אולי יש עדיין קרובים או מכרים של אנשים אלה. כך שתדעו שכל היהודים שגורשו מליצמאנשטאט (לודז') נהרגו באופן אכזרי מאוד, הם עונו ונשרפו. שלום, אם תינצלו אתם חייבים לנקום" (אהרון נוסבוים מסניקי ואחד-עשר יהודים מקהילות נוספות בסביבה).

## לקריאה נוספת
* *Sanniki*, in: *The Encyclopedia of Jewish Life Before and During the Holocaust*, S. Spector, G. Wigoder (eds.), vol. 2, New York (2001), p. 1135

## קישורים חיצוניים
* גטו סניקי, באנציקלופדיה של הגטאות, יד ושם
*אתר לזיכרון סניקי היהודית (באנגלית)
*ההיסטוריה של סניקי היהודית (באנגלית)

## הערות שוליים

קטגוריה:קהילות יהודיות שהושמדו בשואה
קטגוריה:קהילות יהודיות בפולין
Stuck with U

"**Stuck with U**" (בעברית: "**תקוע איתך**" או "**תקועה איתך**") הוא סינגל צדקה שהוקלט על ידי הזמרת-יוצרת האמריקאית אריאנה גרנדה יחד עם הזמר הקנדי ג'סטין ביבר. השיר יצא לאור ב-8 במאי 2020, כסינגל שלא מתוך אלבום, על ידי חברות תקליטים ריפבליק רקורדס, דאף ג'אם ו-RBMG רקורדס.

## רקע והפקה
ב-30 באפריל 2020, פרסם הזמר-יוצר הקנדי ג'סטין ביבר בחשבון הטוויטר שלו "הודעה מיוחדת מחר בשעה 10 בבוקר ...". זמן קצר לאחר מכן, גרנדה צייצה מחדש את פרסומו של ביבר והוסיפה: "". למחרת, הכריזו יחד על צאתו של סינגל משותף ב-8 במאי 2020. כמו כן, דיווחו כי ההכנסות מהשיר ייתרמו לקרן "First Responders Children's Foundation", אשר מספקת מלגות לילדיהם של עובדים חיוניים שחייהם נפגעו כתוצאה ממגפת הקורונה.

## ביקורת
מבקר המוזיקה הישראלי דודי פטימר סקר את השיר בחיוב, תוך שאמר כי 

## וידאו קליפ
הווידאו קליפ הנלווה שצולם לשיר הועלה לערוץ היוטיוב של גרנדה ב-8 במאי 2020, בסמוך לצאתו כסינגל. הקליפ מורכב מקטעים שנשלחו על ידי מעריציהם של ביבר וגרנדה בהם הם רוקדים לצלילי השיר. כמו כן, בסרטון מופיעים גם מפורסמים שונים, בהם קנדל ג'נר, קיילי ג'נר, דמי לובאטו, 2 צ'יינז, מייקל בובלה, אשטון קוצ'ר, מילה קוניס, ליל דיקי, צ'אנס הראפר, ג'יידן סמית', סטפן קרי, גווינת' פלטרו, איישה קרי ואשתו של ביבר היילי בולדווין. כמו כן, חשפה גרנדה בקליפ את מערכת היחסים החדשה שלה עם סוכן הנדל"ן דלטון גומז.

הווידאו קליפ עומד על כ-147 מיליון צפיות נכון לפברואר 2021.

## קבלה ביקורתית

## הצלחה
השיר הגיע למקום הראשון במצעד שירי הספוטיפיי העולמי, תוך שצבר למעלה מ-6.5 מיליון השמעות ביום הראשון לצאתו, ושבר את השיא של שירם של קמילה קביו ושון מנדס, "Señorita". נכון ליולי 2020, מונה ההשמעות של השיר עומד על כ-170 מיליון.

במצעד הבילבורד הוט 100 האמריקאי, הופיע השיר בבכורה במקום הראשון, ובכך הפך לשיר השישי בקריירה של ביבר שמגיע להישג זה והשלישי של גרנדה לעשות זאת גם כן. השיר זכה להצלחה נאה גם בישראל, תוך שהגיע בשיאו למקום ה-12 במצעד השבועי של מדיה פורסט, ולמקום ה-11 במצעד שירי הספוטיפיי הישראלי.

בארצות הברית, במצעד בילבורד הוט 100, השיר נהפך לשיר התשיעי עם הירידה הגדולה ביותר מהמקום הראשון, כאשר ירד למקום ה-13.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי סקיילר סטונסטריט
קטגוריה:שירי צדקה
קטגוריה:שירים על מגפת הקורונה
קטגוריה:בלדות משנות ה-2020
קטגוריה:בלדות פופ
קטגוריה:מחלוקות במוזיקה
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון בסינגפור
קטגוריה:זוכי פרס הווידאו קליפים של MTV: קליפים
קטגוריה:שירי פלטינה מרובעת באוסטרליה
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת ריפבליק רקורדס
Came Here for Love

"**Came Here for Love**" הוא סינגל של ה-DJ הבריטי סיגלה בשיתוף הזמרת הבריטית אלה אייר. השיר יצא ב-9 ביוני 2017 בהוצאת חברות התקליטים מיניסטרי אוף סאונד ו-B1 רקורינגס. השיר נכתב על ידי סיגלה, אלה אייר, קלינגארד, ברין כריסטופר וסקוט ויילד, והופק על ידי סיגלה, קלינגארד ו-White N3rd.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיגלה
קטגוריה:שירי אלה אייר
קטגוריה:שירים באנגלית
קטגוריה:שירים שנכתבו על ידי אלה אייר
קטגוריה:שירים שנכתבו על ידי ברין כריסטופר
קטגוריה:שירים שנכתבו על ידי סיגלה
ביג ואן ויידר

**לאון אלן וייט** (באנגלית: **Leon Allen White**; 14 במאי 1955 – 18 ביוני 2018) הידוע בשם הבמה "**ביג ואן ויידר**" (Big Van Vader) או "**ויידר**", היה מתאבק אמריקאי. ויידר הופיע בין היתר, ב-WWF (שמו הקודם של ה-WWE) וכן ב-WCW, שם זכה בשלוש אליפויות עולם. לפי האתר CBS Sports הוא נחשב לאחד המתאבקים הגדולים במשקל סופר-כבד בכל הזמנים.

## ביוגרפיה
ויידר החל את הקריירה בשנת 1985, אחרי קריירה של שנתיים כשחקן פוטבול בהן שיחק במדי לוס אנג'לס ראמס מה-NFL.

הוא זכה להכרה במסגרת ארגון ההיאבקות AWA, לפני שעבר ליפן והחל להתאבק, כשהוא עטוי במסכה, תחת השם "ביג ואן ויידר". ויידר הפך לאחד המתאבקים הגדולים של ארגון ההיאבקות היפני NJPW. הוא נהנה מהצלחה בזירת ההיאבקות היפנית לפני שחזר לארצות הברית והפך לאחד הכוכבים של ה-WCW, שם זכה שלוש פעמים באליפות העולם במשקל כבד וכן באליפות ארצות הברית במשקל כבד. במשך שהותו בארגון ניהל עימותים עם סטינג ורון סימונס. בשנת 1996 עבר ויידר ל-WWF ושם בלט בעימותים עם שון מייקלס ועם אנדרטייקר. בשנת 1998 עזב את ה-WWF וחזר להתאבק ביפן ובארגוני היאבקות שונים.

חרף משקלו הכבד (170 קילו), היה ידוע במהלך המונסולט (moonsault) (סלטה אחורית) מהקורה העליונה ביותר, אותו ביצע באופן קבוע בקרבותיו. בשנת 1996 נכנס להיכל התהילה של מגזין ההיאבקות Wrestling Observer Newsletter 

בשנת 2016 אובחן כחולה במחלת לב, ולפי הערכות הרופאים הותירו לו שנתיים לחיות. בשנת 2018 הלך ויידר לעולמו.

## קישורים חיצוניים

* 

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאים שנולדו ב-1955
קטגוריה:אמריקאים שנפטרו ב-2018
סרגיי סלין

**סרגיי סלין** (ברוסית: **Серге́й Андре́евич Се́лин**; נולד ב-12 במרץ 1961) הוא שחקן רוסי.

## ביוגרפיה
סלין נולד בוורונז'. בצבא ברית המועצות הוא שירת בתזמורת צבאית. לאחר שחרור הוא ניסה להתקבל לבית הספר לשחקנים במוסקבה אך ללא הצלחה. סרגיי סלין חזר לוורונז' והחל ללמוד הנדסה. לאחר שנתיים הוא עזב את הלימודים והתקבל לבית הספר לשחקני תיאטרון, קולנוע ומוזיקה בלנינגרד.

בשנות ה-90 של המאה ה-20 סרגיי סלין החל להצטלם בסרטים שצולמו בלנפילם. הוא זכה לפופולריות לאחר השתתפותו בסדרות רחובות הפנסים השבורים וכוח קטלני.

בשנת 2008 הוא צולם בסרט פעולה בלארוסי כומתת הארגמן.

בשנת 2004 הוא השתתף בגרסה הרוסית של תוכנית ריאליטי המבצר.

על הישגיו בתחום הקולנוע הונק לסרגיי סלין תואר "השחקן הכבוד" בשנת 2006, פרס בתחום הקולנוע ו"עיטור ידידות" בשנת 2011.

## קישורים חיצוניים

* קורות חיים 

קטגוריה:שחקני קולנוע וטלוויזיה רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1961